CELEX: 32003R2118
Language: sl
Date: 2003-12-02 00:00:00
Title: Uredba Komisije (ES) št. 2118/2003 z dne 2. decembra 2003 o spremembi Uredbe Sveta (ES) št. 1420/1999 in Uredbe (ES) št. 1547/1999 glede pošiljk določenih vrst odpadkov v Tanzanijo ter Srbijo in Črno goroBesedilo velja za EGP.

Pomembno pravno obvestilo

|

32003R2118

Uradni list L 318 , 03/12/2003 str. 0005 - 0008

		Uredba Komisije (ES) št. 2118/2003z dne 2. decembra 2003o spremembi Uredbe Sveta (ES) št. 1420/1999 in Uredbe (ES) št. 1547/1999 glede pošiljk določenih vrst odpadkov v Tanzanijo ter Srbijo in Črno goro(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1] kakor je bila nazadnje spremenjena z Uredbo Komisije (ES) št. 2557/2001 [2], in zlasti člena 17(3) Uredbe,ob upoštevanju Uredbe Sveta (ES) št. 1420/1999 z dne 29. aprila 1999 o določitvi skupnih pravil in postopkov, ki se uporabljajo za pošiljke določenih vrst odpadkov v določene države nečlanice OECD [3], kakor je bila nazadnje spremenjena z Uredbo Komisije (ES) št. 2243/2001 [4], in zlasti člena 3(5) Uredbe,ob upoštevanju naslednjega:(1) Komisija je 21. oktobra 2002 poslala oblastem Zvezne republike Jugoslavije verbalno noto, v kateri sprašuje, ali bi se ta država strinjala z izvozom za predelavo namenjenih nenevarnih odpadkov iz Skupnosti, in kakšni morebitni kontrolni postopki bi se uporabljali.(2) V svojem odgovoru z dne 30. januarja 2003 je Srbija in Črna gora obvestila Komisijo, da se strinja z uvozom iz Skupnosti vseh odpadkov, navedenih v Prilogi II k Uredbi (EGS) št. 259/93, in da ne bo uporabila nobenih kontrolnih postopkov. Ker je bivša Zvezna republika Jugoslavija pred kratkim spremenila ustavo in se sedaj imenuje "Srbija in Črna gora", je treba v prošnji (treba je navesti vse vrste odpadkov, ki jih zajema Priloga D k Uredbi Komisije (ES) št. 1547/1999 [5], kakor je bila nazadnje spremenjena z Uredbo (ES) št. 2243/2001 [6] upoštevati nov vpis z novim imenom države.(3) Tanzanija je 27. februarja 2003 uradno obvestila Komisijo o spremembi postopka za uvoz odpadkov za predelavo iz Skupnosti. Uvozi odpadkov vrste GE 010ex700100 niso več prepovedani in so le predmet postopkov, ki so uporabljajo v običajnih trgovinskih poslih.(4) V skladu s členom 17(3) Uredbe (EGS) št. 259/93 je bil odbor, ustanovljen po členu 18 Direktive Sveta 75/442/EGS z dne 15. julija 1975 o odpadkih [7], kakor je bila nazadnje spremenjena z Odločbo Komisije 96/350/ES [8], 30. aprila 2003 obveščen o uradnih obvestilih Tanzanije in Srbije in Črne gore.(5) Zaradi upoštevanja novega položaja v teh državah je treba istočasno spremeniti Uredbo (ES) št. 1420/1999 in Uredbo (ES) št. 1547/1999.(6) Ukrepi, predvideni v tej uredbi, so v skladu z mnenjem odbora, ustanovljenega s členom 18 Direktive 75/442/EGS –SPREJELA NASLEDNJO UREDBO:Člen 1Priloga D k Uredbi (ES) št. 1547/1999 se spremeni v skladu s Prilogo I k tej uredbi.Člen 2Priloga A k Uredbi (ES) št. 1420/1999 se spremeni v skladu s Prilogo II k tej uredbi.Člen 3Ta uredba začne veljati dvajseti dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Bruslju, 2. decembra 2003Za KomisijoPascal LamyČlan Komisije[1] UL L 30, 6.2.1993, str. 1.[2] UL L 349, 31.12.2001, str. 1.[3] UL L 166, 1.7.1999, str. 6.[4] UL L 303, 20.11.2001, str. 11.[5] UL L 185, 17.7.1999, str. 1.[6] UL L 303, 20.11.2001, str. 11.[7] UL L 194, 25.7.1975, str. 39.[8] UL L 135, 6.6.1996, str. 32.--------------------------------------------------PRILOGA IPriloga D Uredbe (ES) št. 1547 se spremeni, kakor sledi:1. V Prilogi D se med vpisom, ki se nanaša na Sao Tome in Principe in vpisom, ki se nanaša na Sierra Leone, vstavi naslednji vpis:"SRBIJA IN ČRNA GORAVse vrste".2. Vpis, ki se nanaša na Tanzanijo, se nadomesti z naslednjim:"TANZANIJA1. V oddelku GE (stekleni odpadki v nedisperzni[1]obliki):GE 010 ex700100 | razbito steklo ali drugi stekleni odpadki in ostanki, razen stekla katodnih cevi in drugega aktiviranega (s premazi) stekla |2. V oddelku GJ (tekstilni odpadki)GJ 120 – 630900 | ponošena oblačila in drugi rabljeni tekstilni izdelki" |[1] "Nedisperzni odpadki" ne vključujejo odpadkov v obliki praškov, blata, prahu ali trdnih materialov, ki vsebujejo zaprte nevarne tekočine.--------------------------------------------------PRILOGA IIV Prilogi A k Uredbi (ES) št. 1420/1999 se vnos, ki se nanaša na Tanzanijo, nadomesti z naslednjim:"Vse vrste, razen:1. V oddelku GE (stekleni odpadki v nedisperzni[1]obliki):GE 010 ex700100 | razbito steklo ali drugi stekleni odpadki in ostanki, razen stekla katodnih cevi in drugega aktiviranega (s premazi) stekla |2. V oddelku GJ (tekstilni odpadki):GJ 120 – 630900 | ponošena oblačila in drugi rabljeni tekstilni izdelki" |[1] "Nedisperzni odpadki" ne vključujejo odpadkov v obliki praškov, blata, prahu ali trdnih materialov, ki vsebujejo zaprte nevarne tekočine.--------------------------------------------------